Forklaringen er lidt teknisk, men drejer sig om de såkaldte valgforbund, hvor partier inden et valg kan gå sammen og hjælpe hinanden.
En længere forklaring lyder nogenlunde således:
Dansk Folkeparti fik 296.234 stemmer, mens de radikale fik 277.375. Altså umiddelbart fik de radikale 18.859 færre stemmer end DF.
Men de radikale var i valgforbund med Alternativet, der fik 92.742 stemmer - og derfor lægges de to partiers stemmetal sammen, inden man beregner mandaterne.
Dansk Folkeparti var ikke i valgforbund med noget andet parti.